ספריית זרעים

ספריית הזרעים של לוס אנג'לס: בדיקת זרעים בפגישה חודשית.
מדפי ספריית זרעים, ארצות הברית
ספריית זרעים (באנגלית: Seed library) היא מוסד המשאיל או חולק זרעים. הוא נבדל מבנק זרעים בכך שהמטרה העיקרית שלו אינה לאחסן או להחזיק או לשמר רכיבים/תכונות תורשתיים של הצמחים או את המגוון גנטי (גרמפלזמה) שלהם או את זרעים עצמם מפני הרס אפשרי. ספריית הזרעים נועדה להפיץ את הזרעים לציבור הרחב שבגידולם ושיתופם החוזר פעם אחר פעם ישמרו את זני הצמחים והזרעים שלהם.<ref></ref>

== היסטוריה ==
ספריית הזרעים הראשונה נוצרה בשנת 1999 במרכז האקולוגיה של העיר ברקלי, קליפורניה. היא נקראה ספריית החלפת הזרעים באזור מפרץ סן פרנסיסקו (the Bay Area Seed Interchange Library - BASIL).<ref name=":0"></ref> בשנת 2004 הוקמה ספריית הזרעים הראשונה שמוקמה בספרייה ציבורית, הספרייה הציבורית גרדינר, שבניו יורק.<ref name=":0" /> מאז, מספר ספריות הזרעים גדל ליותר מ-450 ספריות ברחבי העולם, כאשר רובן הוקמו בארצות הברית.<ref name=":0" />

== תפקידי הספרייה ==
ספריות זרעים שומרות בדרך כלל על האוספים שלהן באמצעות תרומות מחברים.<ref></ref> אך הן עשויות לפעול גם כפעולות צדקה טהורות שמטרתן לשרת גננים וחקלאים.<ref name="Boing Boing"></ref> תכונה נפוצה של ספריות זרעים רבות היא שמירה על המגוון הביולוגי החקלאי על ידי התמקדות בזני זרעים נדירים, מקומיים והמועברים בירושה.<ref></ref>

ספריות זרעים משתמשות בשיטות מגוונות לשיתוף זרעים, בעיקר על ידי:
* החלפת זרעים , שבהם חברי הספרייה או הציבור נפגשים ומחליפים זרעים ביניהם.
* "השאלת זרעים", שבה אנשים בודקים זרעים מהאוסף של הספרייה, מגדלים אותם, אוספים את הזרעים שנוצרו אצלם ומחזירים לספרייה את דור הזרעים החדש שלהם להמשך הפצה על ידי ספרייה.

ספריות זרעים עשויות לתפקד כפי שמתנהלות ספריות ציבוריות, לדוגמה, הספרייה הציבורית של ריצ'מונד בקליפורניה והספרייה הציבורית החדשה של פורט ריצ'י , פלורידה.<ref></ref> יוזמות של ספריית זרעים בתוך ספריות ציבוריות זוכות לחסות, השתתפות, ותמיכה של בעלי הספריות כי הן מהוות תוספת עניין חדשה לעומת חידושי הספרים על ידי להוצאות הספרים. חבילות הזרעים ממוקמות בספריות בדרך כלל ליד יתר הפריטים המושאלים יומיום בספריות כמו יתר הספרים, ספרי השמע, התקליטורים וה-DVD. ספריות זרעים בתוך הספריות הציבוריות זכו להצלחה מכיוון שהן תפסו את תשומת הלב של הבאים לספריות.<ref></ref> ספריות ציבוריות הן מרחב מתאים לספריות זרעים מכיוון שהן הופכות את הזרעים והצמחים לזמינים לכולם.

ספריות הזרעים ממוקמות גם בספריות של מכללות, כמו ספריית הזרעים של קולג' המפשייר ; מוזיאונים, כגון Hull-House Heirloom Seed Library.<ref></ref> או בתוכניות מקוונות המבוססות על חברות כמו ספריית הזרעים של עמק הדסון. חלק מספריות הזרעים האינטרנטיות התפתחו כתוכניות של גנים בוטניים, כמו זו של הגן הבוטני של VanDusen, או של איגודי גינון ומכוני מחקר, כגון Heritage Seed Library of Garden Organic. ספריות זרעים אחרות התפתחו מתוכניות קיימות או חוסן קהילתיים, כמו ספריית החלפת הזרעים של אזור מפרץ סן פרנסיסקו (BASIL) (ספריית הזרעים הוותיקה ביותר בארצות הברית, שהתפתחה במרכז האקולוגי של העיר ברקלי, קליפורניה); ועוד אחרים.<ref></ref>

בעוד שאפשרות ה"השאלה" היא פשוטה מבחינת איכות וטוהר הזרעים, קיימת בעיה ב"החזרה" או ההפקדה מחדש של הזרעים. מכיוון שהזרעים החדשים אינם בהכרח זהים לזרעים מהדור שנתקבל בראשונה ועשויים להיות הכלאות כלאיים בשוגג.

אמנם ספריות הזרעים משלימות את פעילויות השימור של מאגרי הזרעים, על ידי איסוף זני זרעים מקומיים. בתיאוריה, השאלה והחזרת הזרעים לספריות הזרעים יקדמו את החקלאות המקומית לאורך זמן, על ידי גידול אוספי זרעים המותאמים מקומית לאזור בו ממוקמות הספריות.<ref name="bosglobe"></ref>

== ראו גם ==
* ספרייה
* מחזור זרעים
* בנק זרעים
* כספת הזרעים הגלובלית של סבאלברד

== לקריאה נוספת ==
* [https://www.nytimes.com/2010/10/07/garden/07seed.html?pagewanted=all&_r=0 ספריית זרעים משגשגת, ניו יורק טיימס]
* [http://www.seedlibrary.org/blog/the-seed-library-movement-from-roots-to-bloom/ תנועת ספריות הזרעים משורשים לפריחה]
* [http://realitysandwich.com/137428/sowing_revolution/ מהפכת הזריעה: ספריות זרעים מציעות תקווה לחופש מזון]

== קישורים חיצוניים ==

* 
* [http://seedlibraries.weebly.com/seed-library-network.html רשת ספריות הזרעים]
* [http://basilseedlibrary.com ספריית הזרעים בעיר ברקלי, קליפורניה]
* [https://slola.blogspot.com/ ספריית הזרעים של לוס אנג'לס]
* [http://www.richmondgrowsseeds.org/ ספריית הזרעים של ריצ'מונד, קליפורניה]
* [http://www.bfplseedlibrary.org ספריית הזרעים של ורמונט]
* [http://www.library.pima.gov/seed-library/ ספריית הזרעים בספרייה הציבורית של מחוז פימה, טוסון, אריזונה]

== הערות שוליים ==

קטגוריה:סוגי ספריות
קטגוריה:אקולוגיה של צמחים
קטגוריה:שמירת טבע
קטגוריה:חקלאות